2011.gada 2. augustā Noteikumi Nr. 588

Rīgā (prot. Nr. 46 9.§)

**Grozījumi Ministru kabineta 2007.gada 6.marta noteikumos Nr.171 "Kārtība, kādā iestādes ievieto informāciju internetā"**

Izdoti saskaņā ar

Informācijas atklātības likuma

10.panta sesto daļu

Izdarīt Ministru kabineta 2007.gada 6.marta noteikumos Nr.171 "Kārtība, kādā iestādes ievieto informāciju internetā" (Latvijas Vēstnesis, 2007, 41.nr.; 2008, 122.nr.; 2010, 69., 99.nr.) šādus grozījumus:

1. Izteikt 11.2.apakšpunkta ievaddaļu un 11.2.1., 11.2.2. un 11.2.3.apakš­punktu šādā redakcijā:

"11.2. sadaļā "Kontakti" (pieejama no iestādes mājas lapas sākuma lapas) iekļauj:

11.2.1. iestādes oficiālo elektroniskā pasta (turpmāk – e-pasts) adresi un iestādes darba laiku;

11.2.2. iestādes apmeklētāju pieņemšanas kārtību, norādot konkrētas amatpersonas un to pieņemšanas laikus;

11.2.3. iestādes struktūrvienību un amatpersonu (darbinieku) kontaktinformāciju (amatpersonas (darbinieka) amatu, vārdu, uzvārdu, tālruņa numuru un e-pastu). Prasība nav attiecināma uz valsts drošības iestādēm, kā arī iestāžu amatpersonām, kuras veic operatīvās darbības pasākumus un speciālās izmeklēšanas darbības;".

2. Papildināt noteikumus ar 11.17.apakšpunktu šādā redakcijā:

"11.17. sadaļā "Budžets" ievieto iestāžu aktuālās tāmes valsts budžeta programmu un apakšprogrammu detalizācijas līmenī, kas ir apstiprinātas saskaņā ar normatīvajiem aktiem par valsts budžeta programmu un apakšprogrammu tāmēm kārtējam gadam."

3. Papildināt noteikumus ar 12.3 punktu šādā redakcijā:

"12.3 Šo noteikumu 11.17.apakšpunktā minēto informāciju iestāde publi­cē 10 darbdienu laikā pēc attiecīgās tāmes apstiprināšanas vai precizēšanas."

4. Papildināt noteikumus ar 19.1 punktu šādā redakcijā:

"19.1 Iestādes mājas lapā veidlapas publicē arī attiecīgā datņu formātā, kas nodrošina iespēju no mājas lapas lejupielādēto veidlapu aizpildīt un saglabāt bez ierobežojumiem."

Ministru prezidenta vietā –

tieslietu ministrs,

iekšlietu ministra

pienākumu izpildītājs A.Štokenbergs

Finanšu ministrs A.Vilks